Amando Suárez Couto

Amando Suárez Couto, nado en Ribadeo o 4 de maio de 1894 e finado o 14 de outubro de 1981, foi un pintor galego, irmán de Enrique, primeiro director da Granxa Escola Pedro Murias.

 Traxectoria 
miniatura|Monólito Corredoira irmáns Suárez Couto no monte de Santa Cruz, Ribadeo
Estudou debuxo na Escola de Artes e Industrias de Madrid, comezando a súa obra polo estudo da paisaxe e as persoas de Galiza en obras como Romería de Sta. Cruz ou O Cego. Pasou logo en 1931 á influencia do postimpresionismo francés (O mineiro, Xogadores de xadrez). 

No 1932 pasou a vivir en Madrid e montou unha granxa de pitos en Vicálvaro co seu irmán Luis. Na guerra civil, asinou un contrato co Partido Comunista para abastecer a Madrid, o que fixo que fose represaliado despois da caída de Madrid, aínda que seguiu a vivir en Vicálvaro.Biografía en Leonfelipe.org, a través de web.archive.org: https://web.archive.org/web/20120628003324/http://leonfelipe.org.es/BiografiaAmandoSuarezCouto.html

Despois da guerra civil española realizou outras obras que son consideradas de menor importancia. Tamén son mencionables as súas achegas no campo do debuxo e a ilustración, como os gravados en buxo que ilustran a obra Ribadeo Antiguo de Francisco Lanza. Realizou plumillas como O aforcado ou A morte do arlequín, nas que se observa o tratamento do clarescuro. Foi ilustrador de diversas revistas e director artístico da revista de artes e letras Orientaciones. Ten celebrado exposicións individuais en cidades como París, Buenos Aires, Madrid ou Barcelona.

 Notas 

 Véxase tamén 
 Bibliografía 


 Ligazóns externas 
 Sucinta biografía del pintor Amando Suárez Couto

Categoría:Personalidades de Galicia sen imaxes
Categoría:Pintores de Galicia do século XX
Categoría:Nados en Ribadeo
Categoría:Nados en 1894
Categoría:Finados en 1981